b'\n_START_ARTICLE_\nVisco\n_START_SECTION_\nGeografija\n_START_PARAGRAPH_\nOd Vidma je oddaljeno pribli\xc5\xbeno 35\xc2\xa0km, od Gorice 30\xc2\xa0km in od Trsta 50\xc2\xa0km. Do Visca pridemo z izhoda Palmanova na avtocesti Benetke-Trst.\n_START_SECTION_\nZgodovina\n_START_PARAGRAPH_\nV srednjem veku je bil kraj v posesti oglejskega patriarha. 1526 je mesto pre\xc5\xa1lo pod Avstrijo in bilo priklju\xc4\x8deno gori\xc5\xa1ki grofiji. Do 1918 je bil kraj pomemben mejni prehod med habsbur\xc5\xa1ki monarhiji in Kraljevino Italijo, ki ji je pripadalo sosednje mesto Palmanova. Med prvo svetovno vojno je bila leta 1915 v bli\xc5\xbeini ustanovljena voja\xc5\xa1ka bolnica, ki je postala begunsko tabori\xc5\xa1\xc4\x8de. V drugi svetovni vojni, od januarja do septembra 1943, je postala zloglasno koncentracijsko tabori\xc5\xa1\xc4\x8de za civiliste iz Jugoslavije. Najve\xc4\x8dje \xc5\xa1tevilo zapornikov je bilo 3272. Ve\xc4\x8dino so sestavljali Slovenci, Bo\xc5\xa1njaki in \xc4\x8crnogorci iz Kotorskega zaliva. Po vojni je bila vse do 90. let 20. stoletja tam voja\xc5\xa1nica z imenom Caserma Sbaiz.'